Publiku rõõmurõkatused saadavad kuninga sõnu. Väljaku keskele marsib kümne sõjaväeringkonna muusikutest koostatud orkester ning Kreeka filharmoonia koor. Järjekorras on olümpiahümni esmaesitus. Vaba, kirka ja päikesepaistelise taeva all esitatud Spyron Samarase (sõnad Kostis Palamas) olümpiahümn on südamlik ja meeliülendav elamus ning nii saab kindlasti olema ka tulevikus. Laulu lõppedes ei taha härdunud publiku  tormilised kiiduavaldused vaibuda. Kuningas on samuti liigutatud ja nõuab hümni esitamist uuesti. Nii publiku suureks rõõmuks sünnibki.»